GOLD LOANS
తొమ్మిదో విడత పసిడిబాండ్ల జారీ
న్యూఢిల్లీ,జూలై 9: ప్రభుత్వం మలివిడత పసిడిబాండ్ల జారీకి రంగం సిద్ధంచేస్తోంది. ఈ నెల పదవ తేదీ బాండ్లను జారీచేస్తోంది. స్టాక్‌ హోల్డింగ్‌కార్పొరేషన్‌ ఆఫ్‌ ఇండియా, బ్యాంకులు, ఎన్‌ఎస్‌ఇ, బిఎస్‌ఇ, పోస్టాఫీసులు వంటి వాటిలో ఈబాండ్లు విక్రయి స్తారు. బాండ్లకు గ్రాము బంగారంధర రూ.2780 గా ఆర్‌బిఐ నిర్ణయించింది. 2015 నవంబరులో జారీచేసిన సావరిన్‌ పసిడి బాండ్లుస్కీం దేశీయంగా పసిడి డిమాండ్‌ను తగ్గించ డంతోపాటు ప్రజల్లో పొదుపు అలవాట్ల ను పెంచేందుకు ఈ బాండ్లను ప్రవేశ పెట్టింది. సిరీస్‌2 కింద దరఖాస్తులు ఈ నెల 10వ తేదీ నుంచి 14వ తేదీ వరకూ అందుబాటులో ఉంటాయి. ఈనెల 28వ తేదీ నుంచి బాండ్లను జారీచేస్తారు.
ఈ స్కీం కింద ఒక గ్రామ్‌ నుంచి బహుళ రెట్లు గ్రాముల్లో బాండ్ల విలువలను గుణి స్తారు. కనీసం ఒకగ్రాముగాను, గరిష్టంగా 500 గ్రాములుగా చేసుకోవచ్చు. ప్రభు త్వం ఇప్పటి వరకూ ఎనిమిది విడతలుగా జారీచేసిన పసిడి బాండ్లు రూపంలో రూ.5400 కోట్లు నిధులు సమీకరించింది. ఈ బాండ్లు ఎనిమి దేళ్ల కాలపరిమితితో ఉంటాయి. స్టాక్‌ఎక్చేంజిల్లో ట్రేడింగ్‌కు అనువుగా ఉంటాయి. జారీచేసిన పక్షం రోజుల్లోపు స్టాక్‌ఎక్చేంజిల్లో ట్రేడింగ్‌కు అనుమ తులువస్తాయి. సాలీనా ఈబాండ్లపైవడ్డీ రూ.2.50 శాతంగా నిర్ణయించారు.బాండ్లకు చెల్లింపులు నగదు రూపంలో గరిష్టంగా రూ.20వేలవరకూ ఉంటుంది. లేదా డిమాండ్‌డ్రాప్టు, చెక్కులు, ఎలక్ట్రానిక్‌ బ్యాంకింగ్‌ విధానంలో ఉంటుంది.
999కేరట్ల స్వఛ్ఛమైన బంగా రం ఐబిజెల ప్రకటించిన ధరల ఆధారంగా బంగారం ధరలు నిర్ణయిస్తారు. పసిడిబాండ్ల జారీ ధర వాస్తవ విలువకంటే గ్రాముకు 50 రూపాయలు తక్కువగానే ఉంటుంది. ఈ బాండ్లను రుణాలకు సెక్యూరిటీగా కూడా చూపించుకోవచ్చు. రుణాలకు విలువల నిష్పత్తి సాధారణ బంగారంపై రుణాలు ఏవిధంగా ఉంటా యో అదేవిధంగా ఉంటాయని ఆర్‌బిఐ సూచించింది.